 09.04.2015

Til

delegatane frå Sogn og Fjordane til Venstres landsmøte 2015

v/delegasjonsleiar Gunhild Berge Stang

**Uttale**

**gjeldande spørsmålet om sundagsopne butikkar**

Vi ber delegasjonen frå Sogn og Fjordane arbeide aktivt for å få reist saka om sundagsopne butikkar på nytt under årets landsmøte i Venstre. Vidare oppmodar vi delegatane om å seie ja til ikkje å endre dagens regelverk – med unntak av mindre justeringar.

Verken arbeidstakar- eller arbeidsgivar-organisasjonane ynskjer ei ordning med sundagsopne butikkar. Likeså eit fåtal av dei næringsdrivande og butikk-kjedene. Miljørørsla seier nei, og ulike forbrukarundersøkingar og meiningsmålingar viser eintydig at eit stort fleirtal av veljarane er motstandarar av sundagshandel. Det same standpunktet registrerer vi også i form av mange tilbakemeldingar frå Venstre sin medlemsmasse i Sogn og Fjordane.

Vi veit at Venstres stortingsvalprogram opnar for sundagsopne butikkar med kommunal vedtaksrett. Men når ny informasjon og ny kunnskap vert presentert, er det lov å endre meining. Det gjorde t.d. Venstre sitt landsmøte i 2014 då partiet skifta standpunkt i kontantstøttesaka. Og vi forventar at Venstre-delegatane er like lydhøyre denne gongen for ei reell handsaming av uttalar og innspel.

Med unntak av mindre endringar, ynskjer vi ikkje å forandre dagens regelverk. Det er eit blindspor å overlate avgjerdsretten om sundagsopne butikkar til kommunane. Makta til kommunestyra vil ikkje vere reell. Vi er redde at premissane vil bli lagde av dei store kjedene og ein ny konkurransesituasjon.

Vi som representerer eit stort fleirtal av Venstre sin medlemsmasse i fylket, oppmodar delegatane frå Sogn og Fjordane Venstre om å stemme i tråd med denne uttalen – og i tråd med folkeviljen - på årets landsmøte

Vi viser elles til tidlegare uttale i saka som fylkesårsmøtet i Sogn og Fjordane Venstre sende over til stortingsruppa.

Med gode Venstre-helsingar

**Gunnar Osland (sign)**  **Hogne Kvangarsnes (sign**)

leiar i Askvoll Venstre leiar i Fjaler Venstre

**Gunvald Ludvigsen (sign)** **Brynhild Lund Notøy (sign)**

leiar I Eid Venstre leiar I Hornindal Venstre

**Harald Lindvik (sign)**  **Sigrid Solheim (sign)**

leiar i Flora Venstre leiar i Bremanger Venstre

**Sindre Roska (sign)** **Bjarte Heggheim (sign)**

leiar i Førde Venstre leiar i Gloppen Venstre

**Kariann Myklebust Fagerli (sign)** **Bernhard Hole (sign)**

leiar i Selje Venstre leiar i Stryn Venstre

**Edvard Iversen (sign) Ottar Hov (sign)**

leiar i Vågsøy Venstre leiar i Gaular Venstre

**Jon Asbjørn Målsnes (sign)** **Bjarte Undertun (sign)**

kontaktperson Balestrand Venstre leiar i Gulen Venstre

**Jon Ove Lomheim (sign)** **Lidvard Berge (sign)** \_\_\_\_\_\_\_\_\_\_\_

leiar i Luster Venstre kontaktpers./1. kandidat i Høyanger

**Runar Tengel Hovland (sign)** **Morten Holmberg (sign)**

leiar i Naustdal Venstre leiar i Vik Venstre